શહેરના ગોંડલ રોડ ઉપર પપૈયાવાડીમાં રહેતા અને કુવાડવા જીઆઈડીસીમાં આવેલ વીપી એન્ડ સન્સ નામની ખાનગી પેઢીમાં દોઢેક વર્ષથી એક્સપોર્ટ સેલ્સ એક્ઝેક્યુટીવ મેનેજર તરીકે નોકરી કરતા નિર્મળભાઈ નાથુભાઈ ગઢવીન નામના કર્મચારીએ કુવાડવા રોડ પોલીસ સ્ટેશનમાં છેતરપિંડી અંગે નોંધાવેલી ફરિયાદમાં જણાવ્યું હતું કે આ પેઢીના મેનેજર ચુનીલાલ ડાંગી છે અને હેડ ઓફિસ મહારાષ્ટ્ર મુલુન્ડ ખાતે આવેલી છે જેના માલીક જીગરભાઈ પંકજભાઈ ઠક્કર છે આ પેઢી તલ, જીરું, વરિયાળી, મેથી વગેરે મસાલા ખરીદી પ્રોસેસ કરી, ક્લીન કરી અન્ય ગ્રાહકોને ભાવતાલ કરી વેચવાનું કામ કરી રહી છે હું આ પેઢીની કામગીરી ફેસબુકમાં અપલોડ કરતો હોઉં છું જેથી નવા ગ્રાહકો મળતા હોય છે આ સંદર્ભે ગત ઓગસ્ટ મહિનાની 20 કે 21 તારીખે એક ફોન આવ્યો હતો અને પોતે વાપી જિલ્લો વલસાડથી વિનાયક ટ્રેડિંગ પેઢીના માલીક પ્રહલાદ જૈન બોલે છે અને મસાલાનો વેપાર કરે છે તેવું જણાવ્યું હતું પોતે ફેસબુકમાં જોઈને કોન્ટેક્ટ કર્યો હોય અને અઢી ટન તલ લેવા છે તેવી વાત કરતા ભાવતાલ કર્યા બાદ 130 રૂપિયા કિલો લેખે વેચવાનું નક્કી કર્યું હતું જેથી અઢી ટન તલની કિંમત 3,41,250 રૂપિયા થતી હોયો ચેક મળી જાય પછી માલ મકલાવજો તેવી વાત કરી હતી બાદમાં 29 ઓગસ્ટના રોજ ડીટીબીસી લાઈટ કુરિયરમાંથી તેનું કુરિયર આવ્યું હતું જેમાં ચેક, બિલ અને વિઝિટિંગ કાર્ડ હતા જેથી વિશ્વાશ આવી જતા 30 તારીખે નવાગામ આણંદપર ખાતેથી વી-ટ્રાન્સ ટ્રાન્સપોર્ટ મારફતે અઢી ટન તલ મોકલ્યા હતા બીજી તારીખે પોતાને માલ મળી ગયો છે સામેવાળી પાર્ટી પાસેથી પેમેન્ટ આવે એટલે હું જમા કરાવીશ તમે ત્રણ દિવસ પછી ચેક નાખજો તેવું જણાવ્યું હતું બાદમાં ફોન કરતા બંને ફોન બંધ આવતા હતા જેથી સાત્વિક ફૂડ કંપનીનું કુરિયરમાં આવેલું બિલ હોય તે પાર્ટીને ફોન કરતા તેઓ સાથે પણ ઠગાઈ થઇ હોવાનું જાણવા મળતા તુરંત વલસાડ વાપી દોડી જતા ત્યાં ચેક કરતા વિનાયક ટ્રેડિંગ નામની જ્યાં પેઢી હતી તે દુકાનના માલીક સાથે વાત થતા તેણે એમ જણાવ્યું હતું કે આ શખ્સ દોઢ વર્ષ પૂર્વે પેઢી બંધ કરીને જતો રહ્યો છે ટ્રકોલરમાં નામ સર્ચ કરતા રમેશભાઈ જોષી સાચું નામ હોવાનું અને જીએસટી નંબર આધારે તપાસ કરતા આ શખ્સ વાપીના સિલ્વાસા રોડ ચાણોદ ખાતે રહેતો રમેશ પરસોતમભાઇ જોષી હોવાનું જાણવા મળ્યું હતું વી-ટ્રાન્સ ટ્રાન્સ્પોર્ટને ભાડાનો આપેલો ચેક પણ રિટર્ન થયો હોવાનું જાણવા મળ્યું હતું જેથી હેડ ઓફિસમાં જાણ કર્યા બાદ ફરિયાદ નોંધાવતા પીએસઆઇ આર એલ ખટાણા સહિતના સ્ટાફે જરૂરી કાર્યવાહી હાથ ધરી છે આમ રાજકોટની પેઢીને સોશ્યલ મીડિયામાં મફતમાં જાહેરાત કરાવવી મોંઘી પડી છે